Hispano-Suiza 12X
Hispano-Suiza 12X – XX a. ketvirtame dešimtmetyje Prancūzijos įmonės Hispano-Suiza sukurtas „V“ formos 12 cilindrų skysčiu aušinamas aviacinis vidaus degimo variklis. „12X“ buvo sukurtas ankstesnio modelio „12N“ pagrindu. Pagal savo charaktiristikas variklis buvo sulyginamas su britišku „Rolls-Royce Kestrel“ ir vokiškais „BMW VI“ ir Junkers Jumo 210". Antrojo pasaulinio karo išvakarėse ir jo metu modelis „12X“ buvo montuojamas į keletą orlaivių modelių. Dėl sąlyginai nedidelės „12X“ galios jį greitai nukonkuravo jo galingesnis variantas – modelis „Hispano-Suiza 12Y“. Viso buvo pagaminta apie 800 vnt. šio modelio variklių.